C 194/30
LV
Eiropas Savienības Oficiālais Vēstnesis
2.6.2023.
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.11131 — PIERER / LEONI) Lieta, kas pretendē uz vienkāršotu procedūru (Dokuments attiecas uz EEZ)
(2023/C 194/07)
1.
Komisija 2023. gada 17. maijā saņēma paziņojumu par ierosinātu koncentrāciju saskaņā ar Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Diplomēts inženieris Stefan Pierer (“Pierer kungs, Austrija), fiziska persona; — LEONI AG, biržā kotēts uzņēmums (“LEONI”, Vācija).
Nevienam no tā akcionāriem nav izšķirošas ietekmes uz uzņēmumu LEONI.
Pierer kungs Apvienošanās regulas 3. panta 1. punkta b) apakšpunkta nozīmē iegūst kontroli pār uzņēmumu LEONI.
Koncentrācija tiek veikta, iegādājoties daļas.
2.
Attiecīgie uzņēmumi veic šādu uzņēmējdarbību:
— Pierer kungs kontrolē uzņēmumu Pierer Industrie AG (turpmāk tekstā — “PIAG”).
Uzņēmums PIAG ir Austrijas rūpniecisko ieguldījumu grupa, kas ražo un izplata motociklus un elektriskos velosipēdus, kā arī motorizētu divriteņu transportlīdzekļu detaļas; projektē, ražo, uztur un izplata augsto tehnoloģiju mehāniskas sistēmas, kas paredzētas dinamiskiem komponentiem sacīkšu, luksusa vieglo automobiļu un aeronautikas jomā, kā arī ražo CO2 emisiju ziņā efektīvas bremzes, pumpjus un dzinēju komponentus.
Uzņēmums PIAG darbojas visā pasaulē; — Uzņēmums LEONI visā pasaulē piedāvā produktus, risinājumus un pakalpojumus enerģētikas un datu pārvaldībai autobūves nozarē.
Konkrētāk, LEONI nodrošina standartizētus kabeļus un datu kabeļus vadu sistēmām.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
(1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.